CELEX: 52014HB0058
Language: mt
Date: 2014-12-16 00:00:00
Title: Rakkomandazzjoni tal-Bank Ċentrali Ewropew tas- 16 ta’ Diċembru 2014 lill-Kunsill tal-Unjoni Ewropea dwar l-awdituri esterni tal-Lietuvos bankas (BĊE/2014/58)

24.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 465/1
            
         RAKKOMANDAZZJONI TAL-BANK ĊENTRALI EWROPEW
   tas-16 ta’ Diċembru 2014
   lill-Kunsill tal-Unjoni Ewropea dwar l-awdituri esterni tal-Lietuvos bankas
   (BĊE/2014/58)
   (2014/C 465/01)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Skont l-Artikolu 1 tad-Deċiżjoni tal-Kunsill 2014/509/UE (1) il-Litwanja tissodisfa l-kundizzjonijiet neċessarji għall-adozzjoni tal-euro u d-deroga favur il-Litwanja msemmija fl-Artikolu 4 tal-Att tal-Adeżjoni tal-2003 (2) hija rrevokata b’effett mill-1 ta’ Jannar 2015.
            
         
               (3)
            
            
               Skont l-Artikolu 50 tal-Liġi dwar il-Lietuvos bankas, mill-1 ta’ Jannar 2015 id-dikjarazzjonijiet finanzjarji annwali tal-Lietuvos bankas għandhom jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.
            
         
               (4)
            
            
               Lietuvos bankas għażel lil UAB “PricewaterhouseCoopers” bħala l-awdituri esterni tiegħu għas-snin finanzjarji 2015 sa 2017,
            
         ADOTTA DIN IR-RAKKOMANDAZZJONI:
   Huwa rrakkomandat illi UAB “PricewaterhouseCoopers” għandhom jinħatru bħala l-awdituri esterni ta’ Lietuvos bankas għas-snin finanzjarji 2015 sa 2017.
   
      Magħmul fi Frankfurt am Main, is-16 ta’ Diċembru 2014.
      
         
            Il-President tal-BĊE
         
         Mario DRAGHI
      
   
   
      (1)  Id-Deċiżjoni tal-Kunsill 2014/509/UE tat-23 ta’ Lulju 2014 dwar l-adozzjoni tal-euro mil-Litwanja fl-1 ta’ Jannar 2015 (ĠU L 228, 31.7.2014, p. 29).
   
      (2)  ĠU L 236, 23.9.2003, p. 33.